Оливър Ренълдс
Гъркът

Превод от английски: Светослав Митев, 2002

chitanka.info

Провлак. Зной. Дърво самотно

Вятърът тегли като прашка

Без миг покой.

Зейва жарката паст на морето

И излиза: вестоносец,

Тежък с кюлчета от думи.

Сред врявата и празните брътвежи

На девици и чудовища

Командирът картите разгръща.

Невъзмутим като стрела е вестоносецът.

Той е това, което казва.

Жалкото му тяло вече не тежи

Повече от ехо. Думите

смилат езика му, докато

млъкне. Мъртъв. Безмълвен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.